 Jeremaya 6  Gbaanụ ọsọ ndụ, unu ụmụ Benjamin, sinụ nime Jeruselem gbapụ; fụọkwanụ opi na Tekoa. Mụnyenụ ọkụ na Bet-hakirem ka ọ bụrụ ihe mgbaàmà; nihi na ọdachi, ee, oké mbibi, na-eru ka mmiri nebe ugwu.Ada bụ Zayọn yiri nwaanyị mara mma nke a zụtọrọ azụtọ.Ndị ọzụzụ atụrụ na ìgwè atụrụ ha bịakwutere ya. Ha mara ụlọikwuu ha gburugburu ya. Atụrụ nke onye ọ bụla nime ha tachapụrụ ahịhịa dị nebe ọ nọ.Ha ejikerewo ibuso ya agha wee sị: Bilienụ ka anyị gawa netiti ehihie!Bilienụ ka anyị gaa nabalị wee laa ụlọ elu ya niile niyi.Nihi na nke a bụ ihe Jehova nke ụsụụ ndị agha kwuru: Gbutuonụ osisi, maakwanụ ékpè iji buso Jeruselem agha. Ọ bụ obodo nke a ga-eme ka ọ zaa ajụjụ. Naanị ihe dị nime ya bụ mmegbu.Dị ka olulu mmiri si echekwa mmiri nke dị nime ya, otú ahụ ka o si chekwaa ihe ọjọọ ya. A na-anụ mkpọtụ ime ihe ike na ibukọrọ ihe ndị mmadụ nime ya; ọrịa na ihe otiti dị nihu m mgbe niile.Jeruselem, nara ịdọ aka ná ntị, ka mkpụrụ obi m ghara ịgbakụta gị azụ; ka m ghara ime ka ị ghọọ ebe tọgbọrọ nefu, ghọọkwa ala mmadụ na-ebighị.Nke a bụ ihe Jehova nke ụsụụ ndị agha kwuru: Ha aghaghị ịtụtụkọrọ ndị Izrel fọdụrụ dị ka mkpụrụ vaịn. Matịa aka ọzọ dị ka onye na-aghọ mkpụrụ vaịn nalaka osisi vaịn.Ole ndị ka m ga-agwa okwu, dọọkwa aka ná ntị, ka ha wee nụ? Lee! Ntị ha bụ ntị a na-ebighị úgwù, ọ bụ ya mere ha enweghị ike ịṅa ntị. Lee! Ha na-akọcha okwu Jehova, nke bụ okwu na-adịghị atọ ha ụtọ.Ọnụma juru m obi dị ka o juru Jehova. Ike agwụwo m idi ya.A ga-enyefe ndị ọzọ ụlọ ha ka ha biri, ubi ha na ndị nwunye ha ga-abụkwa nke ndị ọzọ notu mgbe. Nihi na m ga-amatị aka mee ndị bi nala a ihe, ka Jehova kwuru.Nihi na onye ọ bụla nime ha na-enwetara onwe ya uru na-ezighị ezi, malite nonye kasị nta ruo nonye kasị ukwuu; onye ọ bụla na-aghọ aghụghọ, malite nonye amụma ruo nonye nchụàjà.Ha na-agbalị ịgwọ ọkpụkpụ ndị m nke gbajiri agbaji, ma ha ejighị ya kpọrọ ihe, na-asị, Udo dị! Udo dị! mgbe udo na-adịghị.Ihere ò mere ha na ọ bụ ihe arụ ka ha mere? Nke mbụ bụ na ihere adịghị eme ha ma ọlị. Nke abụọ bụ na ha amadịghị ihe bụ ihere ime mmadụ. Nihi ya, ha ga-eso ndị ga-ada ada daa; mgbe m ga-eme ka ha zaa ajụjụ, ha ga-asụ ngọngọ, ka Jehova kwuru.Nke a bụ ihe Jehova kwuru: Guzoronụ nụzọ hụrụ, jụọnụ ajụjụ okporo ụzọ ndị dịwara kemgbe oge ochie, bụ ebe ezi ụzọ dị ugbu a; jeekwanụ ije na ya ka ahụ ruo mkpụrụ obi unu ala. Ma ha nọ na-asị: Anyị agaghị eje ije na ya.M wee nye unu ndị nche, sị, Ṅaanụ ntị nụda opi! Ma ha nọ na-asị: Anyị agaghị aṅa ntị.Ya mere, nụrụnụ, unu mba dị iche iche! Marakwanụ ihe ga-eme netiti ha, unu ndị zukọrọ ọnụ.Gee ntị, gị ụwa! Lee, m na-eme ka ọdachi dakwasị ndị a, dị ka ihe echiche ha rụpụtara, nihi na ha aṅaghị ntị nokwu m; ha nọkwa na-ajụ iwu m.Olee nke gbasara m na unu na-eweta ọbụna frankinsens nke si Shiba, na-ewetakwa ahịhịa na-esi ísì ụtọ nke si nala dị anya? Àjà unu nke a na-esurecha nọkụ adịghị enye m obi ụtọ, àjà nkịtị unu na-achụ adịghịkwa atọ m ụtọ.Ya mere, nke a bụ ihe Jehova kwuru: Lee, m na-edebere ndị a ihe ga-eme ka ha sụọ ngọngọ, ọ ga-emekwa ka ha sụọ ngọngọ, ma ndị bụ nna ma ụmụ ha; mmadụ na onye agbata obi ya ga-ala niyi.Nke a bụ ihe Jehova kwuru: Lee! E nwere ndị si nala dị nebe ugwu na-abịa, e nwere nnukwu mba nke a ga-esi nime ime ụwa kpọtee.Ha ga-eji ụta na árọ. Obi tara mba ahụ mmiri, ha agaghị enwe ọmịiko. Olu ha ga-ebigbọ dị ka oké osimiri, ha ga-agbara ịnyịnya bịa. Ọ haziwo onwe ya nusoro ibu agha dị ka onye agha ka o wee buso gị agha, gị ada bụ Zayọn.Anyị anụwo akụkọ banyere ya. Aka akụdawo anyị. Anyị nọ nahụhụ. Ihe mgbu nke anyị nọ na ya dị ka nke nwaanyị na-amụ nwa.Abanyela nọhịa, agakwala ọbụna nụzọ; nihi na onye iro ji mma agha, ụjọ dịkwa ebe niile.Ada bụ ndị m, kee ákwà iru uju núkwù, tụrụọkwa onwe gị ná ntụ. Ruo uju dị ka nke a na-eruru nwa a mụrụ naanị ya ma ọ nwụọ, bụ mkpu arịrị e ji obi ilu na-eti; nihi na onye na-ebukọrọ ihe mmadụ ga-abịakwasị anyị na mberede.Emewo m ka ị bụrụ onye na-anwale ọla netiti ndị m, onye na-enyocha ihe nke ọma; ị ga-amata ụzọ ha ma nyochaa ya.Ha niile bụ ndị isi ike karịa mmadụ niile, ha na-agagharị dị ka ndị nkwutọ, ha dị ka ọla kọpa na ígwè. Ha niile bụ ndị na-ebibi ihe.Ékò agbawo ọkụ. Ọ bụ opu ka ha nwetara nọkụ ha. Onye na-anụcha ọla anọwo na-anụchasi ọla ike nefu, e wepụghị ndị ọjọọ.Ndị mmadụ ga na-akpọ ha ọlaọcha a jụrụ ajụ, nihi na Jehova ajụwo ha. 